
      BIROULUI  PERMANENT  

AL

       CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanței de urgență a Guvernului nr. 39/2013 privind preluarea de către Autoritatea pentru Administrarea Activelor Statului a creanțelor bugetare restante asupra Companiei Naționale a Metalelor Prețioase și Neferoase „REMIN” ─  S.A. Baia Mare, administrate de Agenția Națională de Administrare Fiscală, prin organul fiscal competent, transmis spre dezbatere în fond, în procedură de urgenţă, cu adresa                      nr. PL-x 234 din 25 iunie 2013, înregistrată sub nr. 21/196 din 25 iunie 2013, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
  PREŞEDINTE

  Mihai  TUDOSE

 RAPORT 

asupra 
proiectului de Lege pentru aprobarea 
Ordonanței de urgență a Guvernului nr. 39/2013 privind preluarea de către Autoritatea pentru Administrarea Activelor Statului a creanțelor bugetare restante asupra 

Companiei Naționale a Metalelor Prețioase și Neferoase „REMIN” ─  S.A. Baia Mare, administrate de Agenția Națională de Administrare Fiscală, 
prin organul fiscal competent
                    În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanței de urgență a Guvernului nr. 39/2013 privind preluarea de către Autoritatea pentru Administrarea Activelor Statului a creanțelor bugetare restante asupra Companiei Naționale a Metalelor Prețioase și Neferoase „REMIN”                   ─  S.A. Baia Mare, administrate de Agenția Națională de Administrare Fiscală, prin organul fiscal competent, transmis cu adresa nr. PL-x 234 din 25 iunie 2013, înregistrată sub nr. 21/196 din 25 iunie 2013.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat iniţiativa legislativă în şedinţa din 17 iunie 2013.
Consiliul Legislativ, prin avizul nr. 361 din 30 aprilie 2013, a avizat favorabil proiectul de ordonanţă de urgenţă, cu observaţii şi propuneri.
Consiliul Concurenţei, prin avizul nr. 3370 din 14 martie 2013, consideră că transferul în sine al creanţei între cele două instituţii nu reprezintă ajutor de stat, după intrarea in vigoare a actului normativ analizat A.A.A.S. subrogându-se în drepturi şi obligaţii A.N.A.F. în ceea ce priveşte creanţa respectivă.
Comisia pentru industrii şi servicii a avizat favorabil iniţiativa legislativă, conform avizului nr. 23/285 din 3 septembrie 2013.

Comisia juridică, de disciplină şi imunităţi a avizat favorabil proiectul de lege, conform avizului nr. 31/804 din  5 septembrie 2013. 

Proiectul de lege supus dezbaterii are ca obiect de reglementare aprobarea Ordonanței de urgență a Guvernului nr. 39/2013 privind preluarea de către Autoritatea pentru Administrarea Activelor Statului a creanțelor bugetare restante asupra Companiei Naționale a Metalelor Prețioase și Neferoase „REMIN” ─  S.A. Baia Mare, administrate de Agenția Națională de Administrare Fiscală, prin organul fiscal competent. Prin preluarea de către A.A.A.S. a creanţei deţinute de A.N.A.F. la „REMIN”─  S.A. Baia Mare, A.A.A.S. va deveni creditor majoritar, astfel se va putea susţine o poziţie unitară a statului în cadrul adunării creditorilor şi astfel, vor putea fi  luate decizii  benefice pentru reluarea activităţii societăţii, ţinând cont de faptul că în locul procedurii de valorificare prin vânzare a activelor, specifică  atribuţiilor A.N.A.F.,  datorită  flexibilităţii existente în luarea şi implementarea deciziilor de redresare şi viabilizare, A.A.A.S. poate monitoriza reintrarea societăţii în circuitul industriei mineritului şi parcurgerea etapelor până  la funcţionarea  la parametrii optimi.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus în şedinţa din 10 septembrie 2013. 
La dezbaterea acestui proiect de lege au participat, în calitate de invitaţi, din partea Ministerului Economiei, domnul Manuel Donescu - secretar de stat, din partea Ministerului Finanţelor Publice, domnul Dan Manolescu - secretar de stat, din partea Ministerului Finanţelor Publice (Agenţia Naţională de Administrare Fiscală), doamna Monica Negruţiu - director general, respectiv doamna Cornelia Patancius – consilier juridic, iar din partea Agenţiei Naţionale pentru Resurse Minerale, domnul Nicolae Liviu - director.

La dezbaterea acestei iniţiative legislative, din totalul de 28 de membri ai Comisiei pentru politică economică, reformă şi privatizare au fost prezenţi 27 deputaţi.

     În urma examinării proiectului de lege şi a opiniilor exprimate cu prilejul dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanței de urgență a Guvernului nr. 39/2013 privind preluarea de către Autoritatea pentru Administrarea Activelor Statului a creanțelor bugetare restante asupra Companiei Naționale a Metalelor Prețioase și Neferoase „REMIN” ─  S.A. Baia Mare, administrate de Agenția Națională de Administrare Fiscală, prin organul fiscal competent, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare. 

